b"\n_START_ARTICLE_\nCultura Dorset\n_START_PARAGRAPH_\nLa cultura Dorset (tamb\xc3\xa9 anomenada la Tradici\xc3\xb3 Dorset) va ser una cultura paleoesquimal (500 aC - 1500) que va precedir la cultura dels Inuits a l'\xc3\x80rtic d'Am\xc3\xa8rica del Nord. S'ha definit en quatre fases, amb diferent tecnologia de ca\xc3\xa7a i manufactura d'eines. _NEWLINE_Es van extingir cap a l'any 1500 i van ser despla\xc3\xa7ats pels pobles Thule que migraren d'Alaska per\xc3\xb2 una petita comunitat de la cultura Dorset (coneguda com els Sadlermiut) sobrevisqu\xc3\xa9 fins a 1902-1903 a la Badia de Hudson._NEWLINE_Les llegendes dels inuits els consideraven gegants i els anomenaven Tuniit (singular Tuniq) o Sivullirmiut (Primers habitants). _NEWLINE_Es va descobrir la cultura Dorset el 1925 amb artefactes trobats a Cape Dorset, a Nunavut que eren molt diferents dels artefactes dels inuit."